b'\n_START_ARTICLE_\nEkolo\xc5\xa1ki otok\n_START_PARAGRAPH_\nEkolo\xc5\xa1ki otoki so namensko ozna\xc4\x8deni prostori, kjer stojijo skupine smetnjakov za lo\xc4\x8deno zbiranje odpadkov._NEWLINE_Namenjeni so zbiranju odpadkov, ki se jih lahko reciklira. To je raznovrstna embala\xc5\xbea (steklo, PVC) in papirni odpadki.\n_START_SECTION_\nPotek odvoza\n_START_PARAGRAPH_\nZbrane odpadke komunalno podjetje odpelje v center za lo\xc4\x8deno zbiranje odpadkov. Tam odpadke \xc5\xa1e enkrat pregledajo in sortirajo. Vmes so tudi taki, ki ne sodijo na ekolo\xc5\xa1ki otok. Odpadke, ki jih je mogo\xc4\x8de reciklirati, odpeljejo v nadaljnjo predelavo v centre za recikliranje. Odpadke, ki pa se jih ne da reciklirati, odpeljejo na deponijo.'